open-index/open-wikipedia-markdown huggingface dataset:
Eliáš Mlynarových

náhľad|Titulný list z ''Duchovní Žiwota Studnice''
**Eliáš Mlynarových** (* 1670, Kubachy (dnes Spišské Bystré)† asi 1720) bol evanjelický kňaz, náboženský spisovateľ. Pseudonym: Mlynár, Molitoris, Mlynarovich.

## Životopis
Pochádzal z učiteľskej rodiny. Základne vzdelanie získal v Nižnej Boci, v Liptovskom Jáne, v Roštári, v Štítniku, Brezne a v Kežmarku. Úradník pri kráľovskom tridsiatku, právnik slobodného mesta Kežmarok. Za evanjelického kňaza ho vysvätil superintendant Jakub Zabler (1706). Autor náboženských kníh, ktoré sa vydávali a čítali najmä v rokoch náboženského prenasledovania, keď sa pôsobenie cirkvi prenieslo do rodín. Známa je kniha modlitieb *Duchovní života studnice*, (1702 – v neskorších rokoch známa ako *Studnička*). Uverejnil v nej aj vlastné duchovné piesne.

## Dielo
* *Duchovní Žiwota Studnice*
* *We jménu ukřižovaného Pána Nasseho Jezu Krista*

## Literatúra
* Kto bol kto v histórii Banskej Bystrice 12552000
* Ev. v dejinách slovenskej kultúry

## Externé odkazy
* 

Kategória:Narodenia v 1670
Kategória:Úmrtia v 18. storočí
Kategória:Slovenskí evanjelickí kňazi
Kategória:Slovenskí básnici
Kategória:Slovenskí náboženskí spisovatelia
Kategória:Osobnosti zo Spišského Bystrého
Jozef Mocák

**Jozef Mocák** (* 17. jún 1917, Michalovce) je slovenský pedagóg, redaktor a protifašistický bojovník.

## Životopis
Učiteľský ústav v Prešove absolvoval roku 1933, Pedagogickú fakultu UK v Bratislave roku 1956, Prírodovedeckú fakultu UK v  Bratislave roku 1959. Učiteľ na ľudovej škole vo Veľkých Zalužiciach, na meštianskych školách v Michalovciach a v Banskej  Bystrici. Počas SNP a v roku 1945-1952 pracovník Povereníctva školstva a osvety. V roku 1952-1966 redaktor Slovenského pedagogického nakladateľstva v Bratislave, 1966-1974 vedúci oddelenia a zástupca riaditeľa Ústavu pre učiteľské vzdelávanie v Bratislave, 1975-1979 zástupca riaditeľa Ústredného ústavu pre vzdelávanie učiteľov v Bratislave. Venoval sa tvorbe učebníc, didaktike chémie a otázkam ďalšieho vzdelávania učiteľov. Publikoval v zborníkoch a pedagogických časopisoch.

## Ocenenie
* 1964 - Zaslúžilý školský pracovník
* 1974 - Strieborná medaila UK

## Literatúra
* *[[Pedagogická encyklopédia Slovenska]]*

## Externé odkazy
* 

Mocák, Jozef
Kategória:Storoční ľudia
Anton Mócik

**Anton Mócik** (* 14. júl 1901, Belehrad – † 5. december 1988, Ružomberok) bol slovenský lekár – onkológ.

## Životopis
Študoval na Lekárskej fakulte UK v Bratislave. Sekundárny lekár na rtg terapii a okresný lekár v Ružomberku. Po zásahu HSĽS železničný lekár v Spišskej Novej Vsi. Vrátil sa do Ružomberka, znovu direktívne preložený do Komárna, kde pôsobil ako  primár rtg. oddelenia. Lekár v Banskej Bystrici (19261927), zakladateľ a prvý primár onkologického oddelenia nemocnice v Banskej Bystrici (19531975). Pod jeho vedením sa onkológia rozšírila, získala moderné prístrojové vybavenie a stala sa odborným strediskom pre Stredoslovenský kraj.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí onkológovia
Kategória:Osobnosti z Belehradu
Ján Mocko

**Ján Mocko** (* 26. január 1843, Senica - † 16. november 1911, Senica) bol evanjelický kňaz, cirkevný historik, literárny historik.

## Rodina
* otec Štefan Mocko
* matka Alžbeta rod. Štetková
* manželka Oľga rod. Braxatorisová 

## Životopis
Študoval na gymnáziu v Modre, v Bratislave, 1864 v Banskej Bystrici, teológiu v Bratislave, Rostocku a v Erlangene, 1870 vysvätený za kňaza. Cirkevný a literárny historik. Spracoval biografie viacerých predstaviteľov st. slovenskej literatúry. Objavil vzácne pamiatky z konca 16. a začiatku 17. storočia - Turolúcky a Senický kancionál. Zaslúžil sa o vykonanie štúdií evanjelických náboženských piesní v ktorých sa usiloval o objasnenie literárno estetických princípov duchovnej poézie 17. - 18. storočia. Zozbieral piesne, ktoré neboli prijaté do Tranoscia. Zberateľ vzácnych kníh čs. cirkevného písomníctva ktoré usporiadal v Tranovského knižnici a daroval ju spolku Tranoscius v Liptovskom Mikuláši. Zakladateľ a člen spolku Tranoscius, predseda pastorálnych konferencií, 1891 účastník 6. Všeobecnej konferencie lutheránskej v Hannoveri, kde predniesol referát o evanjelických cirkevných pomeroch v Uhorsku.

## Dielo
* *Eliáš Láni prvý superintendant cirkve e.a.v. v Uhrách*, Liptovský Mikuláš roku 1902
* *Veniec náboženských piesné*, Liptovský Mikuláš roku 1910 (zostavovateľ)

### Dielo v elektronickej podobe
* ''Život Juru Tranovského, velehlasného cirkevného pevca slovenského : k 300-ročnej pamiatke jeho narodenia''. Senica: Ján Bežo, 1891. 96 s. - dostupné v Digitálnej knižnici UKB 
* ''História posvätnej piesne slovenskej a história kancionálu''. Liptovský Sv. Mikuláš: Tranoscius, 1909. 128 s. -  dostupné v Digitálnej knižnici UKB 

## Literatúra
* Slovenský biografický slovník

## Externé odkazy
* Imatrikuláciu z Ján Mocko v Rostocker Matrikelportal
* 

Kategória:Slovenskí evanjelickí kňazi
Kategória:Slovenskí historici
Kategória:Cirkevní historici
Oľga Mocková

**Oľga Mocková** (rod. Braxatorisová) (* 25. august 1848, Hrochoť – † 15. október 1918, Senica) bola národnokultúrna pracovníčka.

## Rodina
* otec Andrej Sládkovič
* matka Antónia Júlia rod. Sekovičová
* manžel Ján Mocko 

## Životopis
Vyšla z národnouvedomelého rodinného prostredia, pod vplyvom otca → A. Sládkoviča sa venovala národnej a kultúrnej práci. Zakladajúca a dlhoročná členka výboru Živeny, venovala sa aj básnickej tvorbe a publicistickej činnosti, články uverejňovala v Dennici, v Orle a v Sokole.

## Literatúra
* Slovenský biografický slovník

## Externé odkazy
* 

Kategória:Osobnosti z Hrochote
Ján Teodor Mockovčák

**Ján Teodor Mockovčák** (Moczkovcsák, Moszkovcsak) (* 29. august 1846, Pezinok – † 11. apríl 1897, Banská Bystrica) bol náboženský spisovateľ, cirkevný hodnostár a evanjelický kňaz.

Jeho otec bol slovenský evajnejlický farár Ján Mockovčák a matkou Kristína rod. Brenigová, brat Karol Henrich Mockovčák, manželka Malvína rod. Petzová, Jolana rod. Márkusová.

## Životopis
Študoval na evanjelický lýceu v Bratislave a na Univerzite v Halle.  V roku 1875 evanjelický kňaz v Banskej Bystrici, 1881 zvolenský senior. Vystupoval proti slov. nar. uvedomeniu, do svojich cirk. zborov zaviedol maďarčinu. Autor príležitostných kázní a náboženskej príručky, prispieval do periodík.

## Dielo
* Deák Ferencz emléke, Banská Bystrica roku 1876
* Vyučování konfirmandů evanjelickýa.v., Banská Bystrica roku 1877 
* Nábožné kázání..., Banská Bystrica roku 1882

## Literatúra
* Slovenský biografický slovník

## Externé odkazy
* 
* Záznam o narodení a krste v matrike záznam číslo 24 – evanjelická farnosť Pezinok; pokrstený ako János Tódor Moczkovcsák

Kategória:Evanjelickí kňazi
Kategória:Osobnosti z Pezinka
Kategória:Slovenskí náboženskí spisovatelia
Kategória:Slovenskí evanjelickí kňazi
Kategória:Cirkevní hodnostári
Ondrej Mojžiš

**Ondrej Mojžiš** (* 30. november 1903, Banská Bystrica  † 13. december 1956, Banská Bystrica?) bol funkcionár KSČ, verejný činiteľ a protifašistický bojovník.

## Rodina
* otec: Ondrej Mojžiš
* matka: Eva rod. Striežová 

## Životopis
Navštevoval ľudovú a meštiansku školu, 1920 sa vyučil za obchodného pomocníka v Banskej Bystrici, neskôr predavač (od 1922). Zakladajúci člen a tajomník Červených odborov (1922), tajomník a predseda Jednotného zväzu súkromných a obchodných zamestnancov (do roku 1938). Zakladajúci člen a prvý predseda Komunistického zväzu mládeže Československa v Banskej Bystrici. Člen mestského zastupiteľstva (od 1930) a prvý podstarosta Banskej Bystrice (1937-1938). Zakladateľ RNV, zúčastnil sa na prípravách SNP, prispel k riešeniu úloh Banskej Bystrice ako centra povstania. V roku 1952 predseda KV KSS v v Banskej Bystrici. Riaditeľ Krajského podniku obchodu s potrebami pre domácnosť v Banskej Bystrici (1955-1956).

## Ocenenie
* 1947 - Rad SNP I.tr.

## Literatúra
* Slovenský biografický slovník

## Externé odkazy
*
Miloslav Mojžiš (architekt)

**Miloslav Mojžiš** (* 23. február 1940, Bystrá) je slovenský architekt.

## Životopis
V roku 1946-1953 navštevoval Ľudovú školu v Slovenskej Ľupči, 1953-1958 študoval na JSŠ v Banskej Bystrici, 1959-1965 absolvoval štúdium na Stavebnej fak. SVŠT v Bratislave, odbor architektúra a stavba miest. Pôsobil v architektonickom   ateliéri Stavoprojektu Banská Bystrica, na Pôdohospodárskom projektovom ústave v Banskej Bystrici ako vedúci projektant a vedúci ateliéru (1968-1971, v Stavoprojekte Banská Bystrica ako vedúci projektant (1971-1978), v Mototranse Banská 
Bystrica ako vedúci projekcie (1978-1979), na Útvare hlavného architekta Stredoslovenského kraja ako vedúci expertíznej činnosti (1979-1990), ako predseda projektového družstva ESTING Zvolen (1989-1990) a riaditeľ spoločnosti ESTING, s.r.o., Zvolen. Od roku 1995 pôsobí ako súkromný podnikateľ. Spracoval mnohé urbanisticko-architektonické koncepcie, získal viacero cien v rámci umeleckých a architektonických súťaží, autor množstva architektonických projektov administratívnych,  priemyselných a obytných budov, interiérov a pamätníkov na Slovensku. V roku 1975-1989 bol členom Zväzu výtvarných umelcov (1984-1989) a Zväzu architektov, kde vykonával rôzne funkcie (1967-1989). Od roku 1990 je členom SAS a členom Komory  architektov (od roku 2001). Venoval sa tvorbe a interpretácii populárnej a tanečnej hudby, účinkoval v umeleckom súbore Lúčnica. Zostavil Katalóg turistických útulní a prístreškov (spoluaut., 1981), Metodické pokyny pre vypracovanie  samostatnej prílohy zelene k ÚPN-SÚ (1982).

## Literatúra
* Kto bol kto v Banskej Bystrici v roku 2001

## Externé odkazy
* 

Kategória:Slovenskí architekti
Kategória:Slovenskí autori náučnej literatúry
Kategória:Slovenskí podnikatelia
Kategória:Osobnosti z Bystrej (okres Brezno)
Juraj Mojžišovič

**Juraj Mojžišovič** (Mojzsissovics, Mojsisovics) (* 20. apríl 1799, Ivančiná – † 10. marec 1860, Viedeň) bol lekár – chirurg.

## Rodina
* otec: Ján Mojžišovič
* matka: Katarína rod Čepčániová 

## Životopis
Študoval na gymnáziu v Banskej Bystrici a v Banskej Štiavnici, právo v Bratislave, od roku 1820 medicínu na lekárskej fakulte vo Viedni. Od roku 1832 primár chirurgického oddelenia na viedenskej klinike. Chirurg, špecialista na zlomeniny. Venoval sa aj balneológii. Zaslúžil sa o propagovanie slovenských kúpeľov v zahraničných časopisoch. Člen viedenského lekárskeho spolku.

## Literatúra
* Slovenský biografický slovník

## Externé odkazy
* 

Kategória:Osobnosti z Ivančinej
Samuel Mojžišovič

**Samuel Mojžišovič** (Mojsissovics,) (* 10. február 1797, Ivančiná - † 7. november 1861, Szarvas) bol  statkár, veľkoobchodník, publicista.

## Rodina
* otec Ján Mojžišovič
* matka Katarína rok. Čepčániová
* brat Juraj Mojžišovič
* manželka Estera rod. Ungváriová 

## Životopis
Študoval na gymnáziu v Banskej Bystrici a v Banskej Štiavnici. Bol obchodným pomocníkom a úradníkom v Győri a Aszóde, veľkoobchodníkom s poľnohospodárskymi produktami a statkár v Szarvasi. Prívrženec reformného hnutia uhorskej strednej šlachty a maďarskej  revolúcie 1848-1849. Zavádzal moderné kapitalistické formy  hospodárenia, pestovania krmovín, vynikol aj ako pomológ a  včelár. V revolučných rokoch vydával propagačné brožúrky, prispieval do novín a časopisov.

## Literatúra
* Slovenský biografický slovník

## Externé odkazy
* 

Kategória:Narodenia v 1797
Kategória:Úmrtia v 1861
Kategória:Slovenskí včelári
Jozef Mokoš

**Jozef Mokoš** (* 11. marec 1941, Sereď) je slovenský  básnik, dramatik, spisovateľ pre deti.

## Životopis
Po maturite na strednej škole v Ružomberku (1958) študoval v roku 19581962 bábkoherectvo a dramaturgiu bábkového divadla na Akadémii múzických umení v Prahe. V roku 19621971 bol členom, 19711973 dramaturgom, 19731978 umeleckým šéfom, 19781981 riaditeľom Krajského bábkového divadla v Banskej Bystrici, 19811992 dramaturgom poetického súboru Novej scény a umeleckým vedúcim Štátneho bábkového divadla, od 1992 je pedagógom na VŠMU v Bratislave.

Debutoval básnickou poémou *Praskanie krvi* (1962), ktorá reflektuje pocity vtedajšej mladej generácie. Zbierka *Jesenné litánie* (1969) je poetickým protestom proti morálnej dvojtvárnosti vládnuceho systému i ľudí v ňom. Výrazne sa prejavil v tvorbe pre deti a mládež. Autor bábkových hier, adaptácií a prekladov pre súbory, v ktorých pôsobil, ako i mnohých zhudobnených textov s jasne formulovaným morálnym akcentom. Výber z tejto časti tvorby *Hry ako hry* alebo *Zahrajte sa s nami* (1982) obsahuje 16 bábkových hier a viacero básnických textov. Detským čitateľom je venovaná aj *Vkladná knižka rozprávok a básní* (2000).

## Literatúra
* *[[Slovník slovenských spisovateľov]]*
* INŠTITORISOVÁ, Dagmar – BOKNÍKOVÁ, Andrea – HLEDÍKOVÁ, Ida – ZAMIŠKOVÁ KRAJČ, Barbora – MIKŠÍK, Matúš – TILAJČÍK, Peter: *Čítanie v mysli bábkara a básnika (Jozefa Mokoša)*. Bratislava : UNIMA, 2016. 424 s. + príl. 1 DVD. .

## Externé odkazy
* 

Kategória:Slovenskí spisovatelia pre deti a mládež
Kategória:Slovenskí dramatici
Kategória:Slovenskí básnici
Kategória:Absolventi Akadémie múzických umení v Prahe
Kategória:Vyučujúci na Vysokej škole múzických umení v Bratislave
Kategória:Osobnosti zo Serede
Juraj Mokošini

**Juraj Mokošini** (Mokoschinus, Mikošínus) (*   Nemecká Ľupča?  † ??) bol evanjelický kňaz a humanistický básnik.

## Rodina
* otec: Stanislav Mokošíni 

## Životopis
Študoval v Banskej Bystrici a v Prešove. Roku 1622 slovenský kantor v Prešove, neskôr farár v Liptovskom Trnovci. Písal humanistickú latinskú príležitostnú poéziu (oslavné enkomiá).

## Dielo
* *Historiarum Testamenti heroico carmine redditarum*, Wittenberg, 1599

## Literatúra
* Slovenský biografický slovník

## Externé odkazy
* 

Kategória:Osobnosti z Partizánskej Ľupče
Kategória:Narodenia v 16. storočí
Kategória:Úmrtia v 17. storočí
Kategória:Slovenskí evanjelickí kňazi
Mikuláš Molitoris

**Mikuláš Molitoris** (* Turčianska župa† 1648, Trenčín) bol uhorský evanjelický kňaz, teológ a pedagóg na evanjelických lýceách, autor reformačných akademických dišpút.

## Život
Teológiu študoval vo Wittenbergu (1612), kde ako študent písal akademické dišputy, v ktorých obraňoval Lutherovo učenie. Pôsobil ako konrektor v Bytči (1614), rektor v Martine (1617) a vo Zvolene (1618). V roku 1617 sa zosobášil so Zuzanou, dcérou Tomáša Wianku, farára prievidzskej cirkvi. Ďalej slúžil ako diakon v Brezne (16281630), farár v Liptovskej Teplej (16301645). V období protireformácie musel Liptovskú Teplú opustiť. Následne pôsobil ako hradňanský senior v Trenčíne (1646). Zomrel v roku 1648 v Trenčíne.

## Referencie

Kategória:Úmrtia v 1648
Kategória:Osobnosti z Trenčína
Kategória:Osobnosti z Bytče
Kategória:Osobnosti z Brezna
Kategória:Osobnosti z Liptovskej Teplej
Kategória:Evanjelickí kňazi
Kategória:Uhorskí pedagógovia
Kategória:Uhorskí teológovia
Gottfried Moller

**Gottfried Moller** (*  1710, Banská Bystrica - † 14. október 1770, Banská Bystrica) bol lekár, richtár Banskej Bystrice.

## Rodina
* otec Oto Karol Moller
* matka Katarína rod. Fiebingerová

## Životopis
Študium medicíni ukončil roku 1730 na univerzite v Halle. Úradný lekár v Banskej Bystrici, 1748-1770 člen mestskej rady, 1761-1763 richtár mesta. Stoličný lekár a tabulárny sudca Zvolenskej stolice, prísediaci Banského súdu v Banskej Bystrici. Autor dizertačnej práce o zhubnom vplyve banského prostredia na zdravie baníkov, ktorú napísal na základe výskumu vykonaného medzi baníkmi v okolí Banskej Bystrice.

## Dielo
* *Dissertatio inauguralis medica de aere fodinarum matallicarum noxio*, Halle roku 1730

## Literatúra
* *[[Slovenský biografický slovník]]*

## Externé odkazy
* 

Kategória:Narodenia v 1710
Kategória:Úmrtia v 1770
Kategória:Osobnosti z Banskej Bystrice
Kategória:Uhorskí lekári
Kategória:Slovenskí lekári
Jakub Moller

**Jakub Moller** (Jacobus Mollerus, Mollerus Zolynsky a Zolyno  Neosoliensis) (* ? Banská Bystrica  †  1609, Ústí nad Labem) bol pedagóg a prekladateľ.

## Životopis
Študoval v Banskej Bystrici a na univerzite v Prahe, 1557 bakalár. Roku 1550 rektor evanjelickej školy v Spišskej Belej, po 1557 prednášal filozofiu na univerzite v Prahe, neskôr sa usadil v Ústí nad Labem, kde pôsobil ako rektor. Mešťan, člen  mestskej rady. Prekladal z latinčiny.

## Dielo
* preklad Suevus, S.: *Zrcadlo zatvrzeného světa*, Praha, 1598

## Literatúra
* Slovenský biografický slovník

## Externé odkazy
* 

Kategória:Narodenia v 16. storočí
Kategória:Úmrtia v 1609
Ján Molnár (1757)

**Ján Molnár** (* 10. október 1757, Štítnik – † 26. november 1819, Pešť) bol  evanjelický kňaz, náboženský spisovateľ.

## Rodina
* otec Ján Molnár
* matka Alžbeta rod. Demeterová 

## Životopis
Roku 1782 vyštudoval teológiu na univerzite v Jene. Od roku 1784 evanjelický kňaz v Banskej Bystrici-Radvani, 1787 farár, 1791 senior v Pešti. Účastník peštianskej synody 1791, l796 kandidoval na funkciu superintendanta banského okolia. Autor cirkevných a homiletických prác.

## Dielo
* Ausburgische Confession nach der deutschen Urschrift, Budapešť roku 1817
* Über Kirchen-Sing-Chöre, Budapešť roku 1818
* Ratio rei scholasticae et studiorum, Budapešť roku 1818

## Literatúra
* *[[Slovenský biografický slovník]]*

## Externé odkazy
* 
* Záznam o narodení a krste v matrike – evanjelická farnosť; pokrstený ako Joannes Molnar

Kategória:Slovenskí evanjelickí kňazi
Kategória:Narodenia v 1757
Kategória:Úmrtia v 1819
Kategória:Osobnosti zo Štítnika
Kategória:Narodenia 10. októbra
Kategória:Úmrtia 26. novembra
Kategória:Slovenskí náboženskí spisovatelia
Ondrej Moriš

**Ondrej Moriš** (* 10. október 1916, Melčice-Lieskové – † 27. september 1944, Banská Bystrica) bol slovenský protifašistický bojovník, žandár, účastník SNP.

## Rodina
* otec Štefan Moriš
* matka Mária rod. Pitelová 

## Životopis
Pôsobil ako žandársky strážmajster v Turčianskych Tepliciach, kde nadviazal styky s antifašistami na Hlavnom veliteľstve žandárstva. Účastník protifašistického odboja a SNP. V bojoch pri Čremošnom bol ťažko zranený črepinami mínometného granátu do chrbta. V nemocnici v Banskej Bystrici zraneniu podľahol.

## Ocenenie
* In memoriam vyznamenaný Radom SNP I.tr. a Česko-slovenským vojnovým krížom 1939

## Literatúra
* Slovenský biografický slovník

## Externé odkazy
* 

Kategória:Osobnosti SNP
Kategória:Osobnosti z Melčíc-Lieskového
Kategória:Nositelia Radu Slovenského národného povstania
Frico Motoška

**Frico Motoška** (v literatúre aj po menom Miroslav, pokrstený ako Fridrich Andrej) (* 30. november 1891, Banská Bystrica - † 21. jún 1956, Buenos Aires) bol sochár.

## Rodina
* otec Ján Motoška
* matka Julianna rod. Bursová 

## Životopis
Roku 1906-1909 sa vyučil v dielni rezbára čes. pôvodu J Krauseho v Banskej Štiavnici, 1910-1914 študoval na umeleckopriemyselnej škole v Budapešti. Roku 1914 bol prijatý na výtvarnú akadémiu, 1919-1923 na AVU v Prahe. Pre zranenie v 1. svetovej vojne pracoval iba ľavou rukou. Žil a tvoril v Bratislave a na rôznych miestach v Európe, roku 1948 sa vysťahoval do Argentíny. Reprezentant konzervatívnejšieho prúdu slovenského medzivojnového sochárstva. Autor monumentálnej sochy M. R. Štefánika v Clevelande, pomníkov, pamätníkov, komorných prác vychádzajúcich zo slov. bájoslovia. Diela sú v zbierkach Galérie hlavného mesta Bratislavy a v Etnografickom ústave SNM v Martine. V 20. - 30. rokoch sa zúčastnil na viacerých výstavách.

## Dielo
* pomník M. R. Štefánika, Cleveland, Spojené štáty (1921)
* pamätná tabuľa P. Dobšinského, Slavošovce (1928)
* pomník J. M. Hurbana, Hlboké (bronzová socha 1929)
* pomník historika Júliusa Bottu, Revúca (busta 1929)
* socha M. R. Štefánika, Šurany (1934), premiestnená do Hlohovca
* pomník Andreja Sládkoviča, Banská Bystrica-Radvaň (socha 1940)
* Medailón s podobizňou J. Murgaša (1930)

## Galéria

Súbor:Pavol Dobšinský birth house, plaque.jpg|Pamätná tabuľa P. Dobšinského v Slavošovciach
Súbor:Hlboké - pomník J.M.Hurbana2.jpg|Pomník J. M. Hurbana v Hlbokom
Súbor:Plešivec tabula na 1848.png|Pamätná tabuľa Daxnera, Francisciho a Bakulíniho v Plešivci
Súbor:Bratislava Ondrejsky cintorin Gessay01.JPG|Náhrobok I. Gessaya v Bratislave


## Literatúra
* *[[Kto bol kto v histórii Banskej Bystrice|Kto bol kto v histórii Banskej Bystrice 12552000]]*
* *[[Slovenský biografický slovník]]*

## Referencie

## Externé odkazy
* 
*[Diela Frica Motošku v [SNG] ]
* Záznam o krste v matrike 

Kategória:Slovenskí sochári
Mikuláš Moyzes

náhľad|Pamätná tabuľa vo Zvolenskej Slatine
**Mikuláš Moyzes** (* 6. december 1872, Zvolenská Slatina - † 2. apríl 1944, Prešov) bol slovenský hudobný skladateľ, organista a pedagóg.

## Rodina
* otec František Moyzes
* matka Paulína rod. Slobodníková
* manželka Mária Anna rod. Witteková

## Životopis
V roku 1883-1893 študoval na gymnáziu v Banskej Bystrici a v Revúcej, 1889-1893 na učiteľskom ústave v Kláštore pod Znievom, kde aj maturoval a zložil skúšku z hry na organe, v Budapešti vykonal štátnu skúšky z hudby na Maďarskej kráľovskej akadémii a stal sa riadnym profesorom hudby a spevu na učiteľských ústavoch.
Pracoval na Slovensku, v Maďarsku a v Rumunsku. Ako dvadsaťročný sa stal organistom v Jágri a o dva roky neskôr organistom a učiteľom hudby vo Veľkom Varadíne. Neskôr sa stal profesorom hudby na učiteľskom ústave v Čurgove, v Kláštore pod Znievom a v Prešove. V kultúrnej a v spoločenskej sfére Prešova pôsobil celých 36 rokov, od svojho príchodu roku 1908 až do smrti roku 1944. Na jeho pamiatku je v Prešove postavený mramorový pomník v podobe lýry.

Bol priekopníkom realistických tendencií v slovenskej hudbe, predchodca slovenskej hudobnej moderny. Autor kompozícií, upravovateľ ľudových piesní, najmä z oblasti Zvolena a Šariša. Vydal učebnice hudby, zemepisu, slovenčiny a počtov, čím významne prispel k rozvoju slovenského školstva.

## Diela
* orchestrálna skladba slávnostná predohra *Naše Slovensko*
* *Malá vrchovská symfónia*
* balada *Ctibor*
* melodrámy: *Siroty*, *Lesná panna* a *Čertova rieka*

## Odkaz v hudbe
Pesničkár Jaromír Nohavica skladateľovo meno krátko zmieňuje vo svojej piesni *Těšínská*.

## Referencie

## Literatúra
* *[[Slovenský biografický slovník]]*

## Iné projekty

## Externé odkazy
* Záznam o narodení a krste v matrikezáznam číslo 77; pokrstený ako Nicolaus Franciscus Moyžis
* 

Kategória:Slovenskí hudobní skladatelia
Kategória:Slovenskí hudobní pedagógovia
Kategória:Slovenskí organisti
Kategória:Osobnosti zo Zvolenskej Slatiny
František Mráz (jazykovedec)

**František Mráz** (Fraňo) (* 18. december 1835, Žilina - † 12. jún 1884, Užhorod) bol jazykovedec, pedagóg.

## Rodina
* otec Jozef Mráz
* matka Anna rod. Kianičková
* manželka Anna rod. Košelová 

## Životopis
Študoval na gymnáziu v Žiline, na seminári v Nitre, teológiu v Pešti a v Banskej Bystrici, klasickú filológiu a hudbu na univerzite v Prahe. Stredoškolský profesor na kat. gymnáziu v Banskej Bystrici (1862-1867) a od roku 1867 v Užhorode. Zaslúžil sa o poslovenčenie banskobystrického gymnázia, pre obvinenie a panslavizmu preložený do Užhorodu. Popri pedagogickej práci (vyučoval najmä slovenčinu, latinčinu a nemecký jazyk), venoval sa hudbe a spevu ale hlavne jazykovede. V roku 1864 vydal učebnicu slovenčiny, ktorá sa používala na stredných školách až do vydania Czambelovej Rukoväti. Vydal aj učebnicu maďarčiny, v rkp. ostala učebnica latinčiny. Mecén slovenských študentov, divadla v Liptovskom Mikuláši, spoluzakladateľ Matice slovenskej.

## Dielo
* Slovenská mluvnica pre gymnasia, reálky, praeparandie a vyššie oddelenia hlavných škôl, Viedeň roku 1864
* Úplná theoreticko-praktická mluvnica maďarského jazyka, Viedeň roku 1865

## Literatúra
* Slovenský biografický slovník

## Externé odkazy
* 

Kategória:Slovenskí jazykovedci
Kategória:Narodenia v 1835
Kategória:Úmrtia v 1884
Kategória:Slovenskí stredoškolskí pedagógovia
Kategória:Osobnosti zo Žiliny
Ján Mráz

**Ján Mráz** môže byť:

* slovenský ekonóm a osvetový pracovník (* 1935), pozri Ján Mráz (ekonóm)
* slovenský maliar a grafik (* 1935), pozri Ján Mráz (maliar)
* slovenský politik (* 1940), bývalý minister výstavby a verejných prác (ZRS), pozri Ján Mráz (politik)
* slovenský športový funkcionár (* 1922), pozri Ján Mráz (športový funkcionár)

Mráz, Ján
Juraj Mrva

**Juraj Mrva** (* 19. september 1836, Zvolen - † 9. november 1915, Bački Petrovac) bol slovenský národnokultúrny dejateľ a evanjelický kňaz.

## Rodina
* otec Ján Mrva
* matka Anna rod. Felixová
* manželka Jozefína rod. Reisová , Johana rod. Greisigerová 

## Životopis
V roku 1849-1850 študoval na gymnáziu v Banskej Bystrici, 1850-1856 v Banskej Štiavnici, 1856-1860 teológiu v Bratislave a vo Viedni, 1860 vysvätený za evanjelický kňaza. Počas pastoračného pôsobenia v Báčskom Petrovci popredný činiteľ slovenského národného politického a kultúrneho života na Dolnej zemi. Propagátor slovenských kníh, časopisov a novín a organizátor zbierok na Maticu slovenskú a na patronátne gymnázium v Revúcej, iniciátor slovenských divadelných predstavení. Autorsky prispieval do Národných novín, Hlásnika, Černokňažníka a cirkevných časopisov.

## Literatúra
* Kto bol kto v histórii Banskej Bystrice 12552000
* Slovenský biografický slovník

## Externé odkazy
* 

Kategória:Slovenskí evanjelickí kňazi
Kategória:Osobnosti zo Zvolena
Mária Mudráková

**Mária Mudráková** (* 6. november 1890, Banská Štiavnica – † 24. január 1968, Veľké Pole) bola verejná činiteľka, robotníčka.

## Rodina
* otec František Mudrák
* matka Mária rod. Mališová 

## Životopis
Pracovala ako robotníčka v Banskej Štiavnici. Členka KSČ, účastníčka triednych bojov, funkcionárka spoločenských org. Roku 1936 účastníčka mierového zjazdu v Bruseli (zástupkyňa mesta Banská Bystrica). Roku 19451946 poslankyňa SNR.

## Literatúra
* Slovenský biografický slovník

## Externé odkazy
* 

Kategória:Osobnosti z Banskej Štiavnice
Ján Murgaš

**Ján Murgaš** (Murgasch, Murgács, Murgáč, Murgaschius) (* Háj) bol pedagóg, evanjelický kňaz, náboženský spisovateľ.

## Rodina
* otec Matej Murgaš

## Životopis
Študoval v Banskej Bystrici aj na iných školách, 16661668 na univerzite vo Wittenbergu. Roku 1668 evanjelický kňaz vo Fiľakove, 16681673 v Selciach, od 1676 rektor školy v Burgdorfe. Pri prenasledovaní protestantov bol prinútený odísť do exilu. 

Autor dišpút o otázkach teológie a logiky.

## Dielo
* Sacra diquisitio de natura fidei jastificae, Levoča v roku 1667
* Collegii synoptici ex logica disputatio I. sistens praecognita logices..., Wittenberg roku 1668
* Disputatio theologica de Spiritu Sancto..., Wittenberg roku 1668
* Einfältiges Dank-Opfer-Gott und Frommen Herzen, Hamburg roku 1676

## Literatúra
* Slovenský biografický slovník

## Externé odkazy
* 

Kategória:Evanjelickí kňazi
Kategória:Náboženskí spisovatelia
Základný súbor

**Základný súbor** alebo **populácia** je súbor zahŕňajúci *všetky* štatistické jednotky štatistického súboru. 

Môže byť:
*konečný
*nekonečný

Ľubovoľná merateľná charakteristika základného súboru (napríklad priemer) sa nazýva parameter.

Kategória:Štatistika
Osobná asistencia

**Osobná asistencia** je forma pomoci, integrácie a začiatku nezávislého života pre ťažko zdravotne postihnutých (ŤZP).

Inštitút osobnej asistencie bol na Slovensku zavedený zákonom NR SR č. 195/1998 Z.z., na ktorý nadviazal aktuálny Zákon o sociálnej pomoci č. 448/2004 Z.z. Je určená na zmiernenie znevýhodnenia a na prekonanie prekážok k veciam osobnej potreby a k stavbám občianskeho vybavenia. Podporuje sa ňou nezávislosť občana s ťažkým zdravotným postihnutím, jeho pracovné, vzdelávacie, rodinné a občianske aktivity, ktoré smerujú k jeho spoločenskej integrácii. Občanovi s ŤZP sa s pomocou osobného asistenta umožňuje styk so spoločenským prostredím, sprístupnenie informácií a zabezpečenie nevyhnutných životných úkonov, alebo nevyhnutných prác v domácnosti.

Prostredníctvom osobnej asistencie sa občan s ŤZP môže stať plnohodnotne fungujúcim členom svojej rodiny, pracovného kolektívu, či inej formálnej a neformálnej skupiny, v rámci ktorej funguje.

Osobnú asistenciu je možné charakterizovať aj ako nástroj uplatňovania práva na sebaurčenie ako pre ľudí s ťažkým zdravotným postihnutím, tak pre ľudí v ich prirodzenom sociálnom prostredí.

Východiskom osobnej asistencie je šanca na samostatnosť, nezávislosť a istotu občana s ŤZP v takom rozsahu, aký môže napodobniť iba málo iných foriem každodennej pomoci a zároveň kladie požiadavky aj na osobných asistentov.

## Pozri aj
* Zdravotné postihnutie

Kategória:Zdravotné postihnutie
Kategória:Telesné postihnutie
Medzihradné

**Medzihradné** je mestská časť mesta Dolný Kubín, do roku 1949 samostatná obec. Leží v údolí potoka Medzihradník.

## Dejiny
Prvý raz sa spomína v roku 1354. V 30. rokoch 19. storočia obyvatelia v obci pálili vápno a vyrábali kamenné bahríky (tehličky), z ktorých sa stavali tzv. oravské izbové pece. Dnes je tu úplne nová výstavba rodinných domov. Medzihradné sa delí na dve časti Medzihradné a Kopanicu.

## Externé odkazy
* Oficiálna stránka mesta Dolný Kubín

Kategória:Mestské časti Dolného Kubína
Kategória:Slovenské obce zaniknuté zlúčením
Zdroj

**Zdroj** môže byť

* vo vede: originálny text, alebo jeho autor, pozri zdroj (veda)
* vo filozofii: pôvodný prameň, pozri zdroj (filozofia)
* v elektrotechnike: zariadenie poskytujúce definované elektrické napätie alebo elektrický prúd, pozri zdroj (elektrotechnika)
* v informatike: zariadenie riadiace napájanie jednotlivých komponentov počítača, pozri zdroj (počítač)
* v environmentalistike: zdroje z prírody využívané človekom, pozri prírodný zdroj
* český dokumentárny film, pozri Zdroj (dokument)
* román Ayn Randovej z roku 1943, pozri Zdroj (Randová)
* sieť samoobslužných predajní na Slovensku, pozri Zdroj (obchodná sieť)
Victoire

**Victoire** bola vojenská odbojová organizácia na Slovensku, počas druhej svetovej vojny.

Pôsobila na Veliteľstve pozemného vojska v Banskej Bystrici, od júna 1941 do konca roku 1943 ako celok, neskôr sa jej členovia zapojili do vojenských príprav SNP prostredníctvom Vojenského ústredia ilegálnej Slovenskej národnej rady. Na čele skupiny Victoire stál pplk. Jakub Hluchý, pracovali v nej aj pplk. Jozef Tlach, mjr. Alexander Korda, npor. Štefan Hanus a npor. Milan Murtin. Ich programom bolo obnovenie Československa, priateľstvo a jednota všetkých slovanských národov.

Kategória:Česko-slovenský odboj počas druhej svetovej vojny
Milan Thomka Mitrovský

[thumb|Hrob na [Národný cintorín|Národnom cintoríne v Martine]]

**Milan Thomka Mitrovský** (* 1. júl 1875, Martin – † 30. október 1943, Martin) bol 
slovenský maliar a spisovateľ pochádzajúci zo zemianskej rodiny.

## Rodina
* otec Rudolf Mitrovský
* matka Emília rod. Thomková
* manželka Oľga, rod. Meličková
* dcéra Sulamit Mitrovská (vyd. Vančová)

## Životopis
Študoval na gymnáziu v Banskej Bystrici a v Bratislave, kde maturoval, 1894 – 1896 na AVU v Prahe (prof. Pirner), 1896 – 1898 na výtvarnej akadémii v Mníchove (prof. Hackl), 1898 – 1901 bol na študijnom pobyte v talianskej Florencii.

Spočiatku žil a pracoval vo Viedni, po vypuknutí 1. svetovej vojny v Martine kde bol vedúcou osobnosťou a organizátorom umeleckého života a kde sa utvoril klub spisovateľov a literátov „felibrov“ (1914 – 1943).

Jeho tvorbu ovplyvnilo nemecké maliarstvo a priateľstvo s maliarom E. Zamrazilom, no s obdivom kopíroval aj diela talianskych klasikov ako bol Botticelli, Raffaelo.

Základnú os jeho tvorby predstavuje maľba portrétov, figurálnych kompozícií, voľných kópií starých majstrov a tiež figurálne kompozície na námety klasických literárnych diel (Don Quijote, Hamlet, Faust). Príležitostne maľoval krajinky a zátišia.

Ako spisovateľ sa od dvadsiatych rokov venoval literárnej tvorbe – písal fejtóny, glosy a úvahy, ktoré uverejňoval v Národných novinách a v Slovenských pohľadoch, knižne vyšli novely, spomienkové prózy a aforistické zápisky. 

V rokoch 1923 – 1928 vychádzali jeho *Listy bratislavským felibrom*.

Bol členom vedenia Spolku slovenských umelcov a v roku 1902 sa zúčastnil na výstave slováckych výtvarníkov v Hodoníne.

## Ocenenie
* Za svoju zbierku noviel *Pani Helene* (1930), kde spracoval námety z obdobia štúdií v Taliansku, bol vyznamenaný štátnou cenou

## Pamiatky
* hrob na Národnom cintoríne v Martine

## Dielo
* Autopotrét (1897, viackrát)
* Splynutie duší (1897)
* Cyril Makovický (1898)
* Turčianska krajina (okolo 1904)
* Vladimír Hurban (okolo roku 1904)
* Krajina so zrúcaninou (okolo 1935)
* Sulamit Mitrovská (okolo 1922)
* Anton Bernolák (okolo 1940)
* Pasáčka (okolo 1940)
* knižné: Pani Helène, Turčiansky Sv. Martin roku 1930
* knižné: Viola d'amour, Bratislava roku 1970

## Literatúra
* MITROVSKÝ, Milan Thomka. In: 
* Tilkovský, V.: Výtvarná pozostalosť Milana T. Mitrovského. Bratislava 1943; 
* Váross, M.: Slovenské výtvarné umenie 1918-1945. Bratislava 1960, s.48-50; 
* Váross, M.: Výtvarný život na Slovensku začiatkom 20. storočia. Bratislava 1971, s. 40-43.

## Externé odkazy
* 
* Plné texty diel M. T. Mitrovského
* [Diela Milana Thomku Mitrovského v [SNG] ]
* Záznam o narodení a krste v matrike záznam číslo 23; pokrstený ako Emilianus Rudolphus Mitrovszky

Kategória:Slovenskí maliari
Kategória:Slovenskí spisovatelia
Kategória:Slovenskí šľachtici
Kategória:Uhorskí šľachtici
Kategória:Príslušníci zemianskeho stavu
Kategória:Osobnosti z Martina
Kategória:Pochovaní na Národnom cintoríne v Martine
Prúd

**Prúd** môže byť:
* všeobecne: 
** množstvo (najmä zástup ľudí alebo rad vozidiel) pohybujúce sa jedným smerom
** smer, beh, postup a podobne
* o tekutine:
** prudký tok tekutiny alebo množstvo prudko tečúcej tekutiny, pozri tekutina
** vo vodohospodárstve: riečny alebo bystrinný tok tekutiny, pozri prúd (vodohospodárstvo)
** skrátene morský prúd
** skrátene vzdušný prúd
* vo fyzike: 
** tok nejakej veličiny
** usmernený pohyb veľkého počtu častíc (napr. elektrický proud) alebo svetla (prúd svetla), pozri napr. elektrický prúd, prúd častíc, prúd svetla
* hnutie, tendencia v rámci umeleckého, filozofického, politického a podobného smeru, pozri prúd (umenie)
* v geológii:
** litostratigrafická jednotka, prúd efuzívnych hornín, pozri prúd (geológia)
** proces alebo morfologická forma vzniknutá procesom stekania svahových hlinito-kamenitých hrubozrnných sedimentov, hlinito-kamenitý prúd (pozri tiež úlomkotok; angl. *debris flow*)
** proces alebo morfologická forma vzniknutá stekaním svahových jemnozrnných sedimentov, zemný prúd (angl. *earth flow*)
** proces transportu alebo teleso takto vznikajúce, pohybujúce sa v dôsledku gravitácie v suspenzii turbulenciou kvapaliny, pozri turbiditný prúd

## Iné projekty
Homomorfizmus grúp

**Homomorfizmus grúp** alebo **morfizmus grúp** alebo **homomorfné zobrazenie grúp** (G,*) a (H,\circ) je zobrazenie f: G \longrightarrow H, pri ktorom pre všetky prvky x, y \in G platí f(x * y)=f(x)\circ f(y), pričom * je operácia grupy G a \circ operácia grupy H (hovoríme tiež, že homomorfizmus zachováva operáciu).

Z tejto definície je možné odvodiť aj nasledujúce vlastnosti homomorfizmu f:
* f(1_G) = 1_H (daný homomorfizmus zobrazí neutrálny prvok grupy G na neutrálny prvok grupy H),
* f(x^{-1}) = (f(x))^{-1} (daný homomorfizmus zobrazí inverzie prvkov na inverzie ich funkčných hodnôt)

## Intuícia
Cieľom definovania homomorfizmu je zostrojiť funkcie, ktoré zachovávajú algebraické štruktúry. Ekvivalentnou definíciou homomorfizmu je: Funkcia f: G \longrightarrow H je homomorfizmus ak pre každé x,y,z \in G také, že  x * y = z máme f(x) \circ f(y) = f(z)

Inými slovami, grupa H má v istom zmysle podobnú algebraickú štruktúru ako G a homomorfizmus h ju zachováva.

## Typy homomorfizmov grúp
***Monomorfizmus** je homomorfizmus grúp, ktorý je injektívny.
***Epimorfizmus** je homomorfizmus grúp, ktorý je surjektívny.
***[[Izomorfizmus grúp|Izomorfizmus]]** je homomorfizmus, ktorý je bijektívny (t.j. injektívny aj surjektívny). Ak medzi grupami G a H existuje izomorfizmus, hovoríme, že su dané grupy izomorfné, píšeme G \cong H. Ak sú dve grupy izomorfné, znamená to, že sú identické a líšia sa len v notácií ich prvkov.

## Obraz a jadro
Nech f : (G, *) \rightarrow (H, \circ) je homomorfizmus grúp. 

Potom množina f^{-1} \left( \left\{ 1_H \right\} \right)  sa nazýva *jadro homomorfizmu* f. zvyčajne sa označuje \operatorname{Ker}(f) (z anglického slova *kernel*, respektíve z nemeckého kern). Ekvivalentne \operatorname{Ker}(f) = \left\{ g \in G| f(g) = 1_H \right\}.

*Obrazom homomorfizmu* f nazveme množinu \operatorname{Im}(f)=f(G)=\{f(g)|g \in G\} (označenie \operatorname{Im}(f) pochádza z anglického slova *image*).

Jadro a obraz homomorfizmu môžu byť interpretované ako vyjadrenie, do akej miery je daný homomofizmus blízko izomorfizmu. Prvá veta o izomorfizme hovorí, že obraz homomorfizmu grúp f(G) je izomorfný faktorovej grupe G/\operatorname{Ker}(f).

## Referencie

## Zdroje
* Július Korbaš: Lineárna algebra a geometria 1. Bratislava: Univerzita Komenského Bratislava, 2003 (definícia 1.5.6)

Kategória:Teória grúp
Homomorfizmus (algebra)

**Homomorfizmus** alebo **homomorfné zobrazenie** je zobrazenie z jednej algebrickej štruktúry do inej rovnakého typu, ktoré zachováva všetku relevantnú štruktúru. 

Formálne je to teda zobrazenie \phi: A \rightarrow B medzi dvomi algebrickými štruktúrami rovnakého typu také, že pre každú definovanú operáciu f a pre všetky x_i v A platí

:\phi(f_A(x_1, \ldots, x_n)) = f_B(\phi(x_1), \ldots, \phi(x_n))

Každá algebrická štruktúra má svoj typ homomorfizmu:
* homomorfizmus grúp (všeobecnejšie homomorfizmus grupoidov)
* homomorfizmus okruhov
* homomorfizmus telies
* homomorfizmus algebier
* homomorfizmus vektorových priestorov = lineárne zobrazenie

## Druhy homomorfizmov

Existujú tieto druhy homomorfizmov:
* izomorfizmus je bijektívny homomorfizmus (prostý a na)
* epimorfizmus je surjektívny homomorfizmus (na)
* monomorfismus je injektívny homomorfizmus (prostý)
* endomorfizmus je homomorfizmus z objektu do seba samého
* automorfizmus je endomorfizmus, ktorý je aj izomorfizmom

## Jadro homomorfizmu

Každý homomorfizmus f:X \rightarrow Y definuje ekvivalenciu \sim tak, že x \sim y práve vtedy, keď f(x) = f(y). Ekvivalencia \sim sa nazýva jadro f. Faktormnožine X/\sim môže byť daná prirodzená štruktúra, čiže [x] \circ [y] = [x \circ y]. V tomto prípade je obraz X homomorfizmu f v Y nutne izomorfný X/\sim.

## Externé odkazy
* Homomorfizmy, izomorfizmy 

Kategória:Algebra
Michal Miklovič

**Michal Miklovič** (* 2. november 1937, Nadlak - † 15. január 1997, Brezno) bol ekonóm, pedagóg, kultúrny pracovník.

## Rodina
* otec Michal Miklovič (1896-1953)
* matka Zuzana rod. Srnková 

## Životopis
Obecnú cirkevnú školu navštevoval v Nadlaku (1943-1944). Po presťahovaní do ČSR (1949) pokračuje v štúdiách v Hraniciach a na Pedagogickej škole v Karlových Varoch a v Bratislave (1949-1957). V roku 1962 ukončil Vysokú školu ekonomickú v Bratislave. Pracoval v Mostárni Brezno (1962-1995). Vykonával tu rôzne funkcie a bol aj riaditeľom OÚ strojárskeho. Aktívne pracoval v mládežníckych a odborových organizáciách a účinkoval v zmiešanom speváckom zbore mesta Brezna. Pôsobil ako pedagóg v letných táboroch, sprievodca zájazdov do zahraničia. Jeho vzťah k slovenčine a národné povedomie ho privádzajú do Matice slovenskej, v breznianskej MO MS vykonával viaceré funkcie.

## Literatúra
* Osobnosti matičného života v Brezne

## Externé odkazy
* 

Kategória:Slovenskí kultúrni pracovníci
Kategória:Slovenskí pedagógovia
Geografický informačný systém

[náhľad|Príklad rozhrania [open source GIS softvéru QGIS.]]
**Geografický informačný systém** (GIS) je informačný systém na získavanie, ukladanie, analyzovanie a manažovanie dát a príslušných vlastností, ktoré sú viazané k určitému priestoru, zvyčajne k Zemi. Inak povedané, je to počítačový systém schopný integrácie, uchovávania, úpravy, analýzy, zdieľania a zobrazovania geografických informácií. 

GIS je predovšetkým nástroj, ktorý umožňuje používateľom vytvárať interaktívne požiadavky, vyhodnocovať priestorové informácie, upravovať dáta a prezentovať výsledky všetkých týchto činností. Technológia geografických informačných systémov môže byť použitá na vedecké výskumy, vo vojenstve, pôdohospodárstve, pri ochrane životného prostredia, plánovaní výstavby miest, kartografii, histórii, marketingu, pri návrhu výstavby ciest, elektrických alebo telekomunikačných vedení alebo pri ochrane proti prírodným katastrofám. Napríklad pri protipovodňovej ochrane možnou pomocou GIS vypočítať možnú úroveň zaplavenia.

## Iné projekty

## Externé odkazy
* Geoinformatika.sk   Slovensko-český geokomunitný portál o využívaní GI, GIS a GIT v geovedách, propagujúci najmä geoinformatiku
* SAGI   Slovenská asociácia pre geoinformatiku
Centauri

**Centauri** môže byť:
*množné číslo od centaurus
* v astronómii:
** skupina planétok, pozri Kentaur (planétka)
** skrátene: 
***Alfa Centauri
***Beta Centauri
***Proxima Centauri
*** akákoľvek hviezda súhvezdia Kentaur, pozri Súhvezdie Kentaur
* fiktívny druh v seriáli Babylon 5
* fiktívna postava vo filme The Last Starfighter

## Pozri aj
* Sid Meier's Alpha Centauri (počítačová hra)
Cirkusová princezná

**Cirkusová princezná** (***Die Zirkusprinzessin***) je opereta, ktorú skomponoval Emmerich Kálmán. Premiéra sa konala 26. marca 1926 v Theater an der Wien. Libreto napísali Julius Brammer a Alfred Grünwald. Opereta mala veľký úspech a dodnes patrí medzi najviac hrané Kálmánové diela (za Čardášovou princeznou a Grófkou Maricou).

## Postavy

## Obsah

Fedja, dôstojník cárskej armády, je zaľúbený do Fedory Palinskej, ktorú si však vyhliadol jeho starý strýko. Keď sa dozvie o Fedjovej láske, zničí jeho vojenskú kariéru a Fedoru si vezme za ženu. Zničený a sklamaný Fedja dosiahne veľkú kariéru v Petrohradskom cirkuse pod pseudonymom "Mr. X" ako akrobatický jazdec. Svoju tvár zakrýva maskou, ktorú v blízkosti cirkusu nikdy nedáva dole. 

Fedora medzitým ovdovela a Cár ju zavolá späť z Paríža, aby sa v záujme ríše opäť vydala. Ako diváčka sa v cirkuse stretáva s Fedjom, ale v maske ho nespozná. Správa sa k nemu povýšenecky a jeho dvorenie odmieta. Knieža Vladimír Sergius má o Fedoru tiež záujem. Keď je odmietnutý, vymyslí plán, v ktorom ju dá dokopy s Fedjom (teraz už ako aristokratom bez masky).

O šesť týždňov sú Fedja a Fedora do seba zaľúbení a Sergius Fedoru nahovorí, aby si vybrala muža skôr, ako to za ňu urobí cár. Usporiadajú teda svadbu. Hneď po obrade príde Sergiova chvíľa pomsty, keď pozve cirkusantov, aby zagratulovali svojmu bývalému "kolegovi", čím vyvolá škandál.

Tretie dejstvo sa odohráva vo Viedni, kde vo Fedore zvíťazí láska a udobrí sa s Fedjom.

Kategória:Operety
Makovická struna

**Makovická struna** je celoslovenská ústredná prehliadka rusínskych a ukrajinských piesní. Prvý ročník sa uskutočnil v roku 1972 v Bardejove. Finále sa koná vždy koncom roka v Bardejove (dva súťažné koncerty). Kvôli veľkému záujmu sa v posledných rokoch rozšíril aj o tretí koncert v Prešove . Hlavným organizátorom podujatia je Ústredná rada ZRUS. Súťažiť majú možnosť všetci od 8 rokov s dvomi ľudovými piesňami Rusínov alebo Ukrajincov.

## Zoznam laureátov Makovickej struny
### Kategória sólo
* Mária Kyjovská z Bardejova
* Anna Poráčová-Šuťáková z Prešova
* Mária Semhricová z Beloveže
* Beáta Begeniová z Prešova
* Iveta Svitková z Prešova
* Valentína Humeníková z Prešova
* Natália Puklušová z Poráča
* Tomáš Namešpetra z Košíc
* Marianna Železná z Chmeľovej
* Monika Soroková z Bardejova
* Mária Čokynová z Uble - 2001 
* Michaela Vasilenková (Bálintová) zo Zubného - 2002
* Štefan Štec z Košíc 2010
* Roland Guba z Vydrane - 2009 a 2011

### Kategória duo
* Štefan Lukačko - Ján Karaffa zo Šambroňa
* Mária Bartková - Mária Kaňová z Jarabiny
* Jozef Rudý - Vasiľ Dura z Košíc
* bratia Štefanišinovi zo Svidníka
* Štefan Vasilenko - Ladislav Džupin od Medzilaboriec - 1992
* Mikuláš a Natália Petrašovskí (otec a dcéra) z Humenného - 1996
* Ivana Vanková - Erika Macková zo Svidníka
* Anna Kyjovská - Mária Vančíková rod. Kyjovská z Bardejova,
* Ján Paraska - Vasiľ Harkot zo Sniny - 1999
* Anna Poráčova st. - Anna Poráčová ml. (matka a dcéra) z Prešova
* sestry Marta Glovnová - Anna Rothová zo Žákoviec
* Monika Kseňáková - Alena Marťáková z Kamienky 1989
* bratia Zjatikovi - Peter a Denis z Medzilaboriec - 2016 - 2017
* Miroslav Kozák - Patrik Pira z Varechoviec 2024

### Kategória trio
* Humenské spevácke trio, Ivan Mihalič - Mikuláš Horňák - Mikuláš Petrašovský z Humenného - 1989
* Mária Kaňová - Anna Derevjaníková st. - Anna Derevjaníková ml. z Jarabiny
* Ján Paraska - Daniel and Jaroslav Hulaj zo Sniny - 1999
* sestry Mária Kotradyová - Anna Kopkášová - Katarína Glodzáková z Torysiek
* sestry Harkotove (Anna, Martina, Renáta) zo Sniny - 2003
* Trio Magurových (Ján - otec a dcéry Lenka a Katarína) z Humenného - 2005
* Šimona Cichá - Júlia Vageľová - Terézia Vageľová zo Stropkova - 2023

## Referencie

## Externé odkazy
* 40 rokov Makovickej struny
* Makovická struna na lemko.org

Kategória:Folklórne festivaly na Slovensku
Kategória:Rusínska kultúra
Kategória:Kultúra v Bardejove
Citrín

**Citrín** môže byť:
*druh kremeňa, pozri citrín (kremeň)
*druh bioflavonoidu, pozri citrín (bioflavonoid)
Figure Number Five

***Figure Number Five*** je piaty štúdiový album skupiny Soilwork, ktorý vyšiel 6. mája 2003.
Album bol nahratý na konci roku 2002. Skupina sa ešte viac oddialila od pôvodného žánru prezentovaného na debutovom albume *[[Steelbath Suicide]]*. Tento album ponúka aj prvú baladu s názvom „Departure Plan“. Zaujímavosťou je, že klávesák Sven Karlsson sa na tejto platni prvýkrát aktívne zapojil do tvorenia skladieb. Výsledok tvorí 11 skladieb. 
Piesne „Rejection Role“ a „Light The Torch“ kapela vydala ako single. 

## Zoznam skladieb
# „Rejection Role“
# „Overload“
# „Figure Number Five“
# „Strangler“
# „Light The Torch“
# „Departure Plan“
# „Cranking The Sirens“
# „Brickwalker“
# „The Mindmaker“
# „Distortion Sleep“
# „Downfall 24“

## Externé odkazy
* texty piesní albumu ''Figure Number Five''

Kategória:Albumy Soilwork
Kategória:Hudobné albumy z 2003
Butatót

**Butatót** (poslovenčený tvar) alebo **buta tót** (maďarský tvar) je pejoratívne označenie Slováka v maďarčine. Používalo sa hlavne v minulosti. Doslova znamená *hlúpy Slovák* alebo *sprostý Slovák*.

V Slovenskom národnom korpuse sa toto slovné spojenie a jeho varianty vyskytuje 12 krát. Vyskytuje sa aj v slovenskej literatúre, príkladom je báseň Václava Chlumeckého Enšpengera *Drevorubač Slovák*:

:Ja som Slovák,
:*buta tót* ma volajú.
:Zato, že som veľký dobrák,
:že môj jazyk neznajú,
:zato že tak ťažko robím,
:v halene a krpcoch chodím,
:tak som *buta tót*.

:Počkajte len páni zlatí,
:počkajte len huncúti,
:veď sa ešte ten svet prevráti,
:nebude vám po chuti.
:Keď sa všetci spojíme,
:potom vám len povieme,
:kto je *buta tót*.

V roku 1921 bola táto báseň predmetom poslaneckej interpelácie, keďže banskobystrický cenzor ju takmer celú scenzuroval.

Ani po druhej svetovej vojne sa v Maďarsku „sa asi za rok od podpísania prímeria nestačil vytratiť tradičný urážlivý postoj označujúci príslušníkov slovenskej menšiny hanlivým prívlastkom ‚buta Tót‘.“ Napr. v (vtedy) stále bežnej nadávke: „Buta Tót, buta paraszt, magyar kenyeret zabálsz“ čo znamená „Sprostý Slovák, sprostý sedliak, žerieš maďarský chlieb.“

Slovné spojenie sa vyskytovalo v maďarskej klasickej literatúre, napríklad u Móra Jókaia.

## Referencie

## Pozri aj
* tót
* čobol

## Externé odkazy
* Miroslava Ivanová:Buta tót

Kategória:Maďarské výrazy
Kategória:Intolerancia
Eleanor Francisová Helinová

**Eleanor Francisová Helinová** (* 19. november 1932 – † 25. január 2009) bola americká astronómka. Niektoré zdroje jej uvádzajú aj meno **Eleanor Kay Helin**. 

Objavila a spoluobjavila 872 asteroidov, vrátane prvých dvoch asteroidov Aten: 2062 Aten a 2100 Ra-Shalom; asteroidy Apollo 4660 Nereus, 4769 Castalia a iné; rôzne asteroidy Amor; tri asteroidy Trojan, vrátane 3240 Laocoon a 9969 Braille.

Taktiež objavila alebo spoluobjavila kométy, vrátane periodických komét 111P/Helin-Roman-Crockett, 117P/Helin-Roman-Alu a 132P/Helin-Roman-Alu.

Označuje sa ako objaviteľka objektov, dnes známych ako asteroid 4015 Wilson-Harrington a kométa 107P/Wilson-Harrington. 

Do dôchodku odišla v roku 2002. 

Je po nej pomenovaný asteroid 3267 Glo nazvaný podľa jej prezývky.

Kategória:Astronómovia USA
Kategória:Objavitelia asteroidov
Kategória:Objavitelia komét
Kategória:Ženy v astronómii